Si Sir Nicholas Winton (namundag Nicholas George Wertheim; Mayo 19, 1909 - Hulyo 1, 2015) sarong Briton na humanitaryo na naghimo kan lagdoan asin sunod-sunod na pagpadulag kan mga kaakian, kadaklan kaini mga Hudyo, hale sa Tsekoslobakya ngane dai mahulog sa kamot kan mga Nazi kan an Ikaduwang Gerang Pankinaban nagdadangadang na. An hiron na ini naapod na kindertransport sa aleman na boot sabihon an pagtransportar kan mga kaakian. Si Winton naghanap mga harong na maeerokan ninda asin naghingoa siya na magin ligtas an saindang byahe pasiring Britanya.